Veliko brdo bakra

Veliko brdo bakra (švedski: Stora Kopparberget) ili Falunski rudnik je rudnik bakra kod Faluna (Švedska) koji je bio u funkciji punih tisuću godina, od 9. stoljeća do 8. prosinca 1992. godine. U jednom trenutku je pokrivao trećinu europskih potreba za bakrom, a stoljećima je imao snažan utjecaj na tehnološki, društveni i politički razvoj Švedske i drugih europskih zemalja. Zbog toga je upisano na UNESCO-v popis mjesta svjetske baštine u Europi 2001. godine. Rudnik se satoji od od velikog površinskog kopa koji se naziva "Velika jama" (Stora stöten), te od podzemnih rudnika za posjetitelje, nekoliko manjih rudnika i okna uz Veliku jamu, te labirinta galeirja (tunela), podzemnih komora i propalih okna u okolici rudnika. Ukupna površina iskopina je oko 80 km, od kojih je oko 33 km ispod današnje razine vode, na oko 220 metara dubine. Najdublja točka u ridniku je na 600 m, a najdublje okno je "Oscar", dubok 440 m. Središnja upravna zgrada je pretvorena u muzej koji prima oko 100,000 posjetitelja godišnje. Panorama Izvori Sven Rydberg, Stora Kopparberg - 1000 years of an industrical activity, 1979., Gullers International AB. ISBN 91-85228-52-1 (en) Eli Filip Heckscher, An economic history of Sweden, Volume 95., 1954., Harvard University Press. ISBN 0-674-22800-6. (en) Vanjske veze Ostali projekti